cyanic-selkie/wikianc huggingface dataset:
Šesta neprijateljska ofanziva
Kontranapadi NOVJ
Dok su snage Trećeg korpusa u istočnoj Bosni forsirale elastičnu odbranu, izbegavajući rizične odsudne sudare, izvršena je koncentracija snaga za pripremljeni protivudar kojim je trebalo ponovo osloboditi Livno. Međutim, nakon desetodnevnih oštrih borbi, ovaj napad je okončan neuspjehom. Procijenjeno da je osnovni uzrok tome, uz nepovoljni odnos snaga, bilo i izuzetno hladno vrijeme. Istovremeno je njemačka akcija u istočnoj Bosni postajala sve jača, da bi sredinom decembra prerasla u pokušaj opkoljavanja i uništavanja glavnine Trećeg korpusa NOVJ (Operacija Šnešturm). Međutim, nije uspino ni ovaj plan neprijatelja. Jedinice Trećeg korpusa izbjegle su frontalni sudar i ubacile se u zaleđe njemačkih snaga, delujući po komunikacijama i kolonama u pokretu. U roku od tri nedjelje ponovo su ovladale većinom gradova na svojoj teritoriji (Olovo, Kladanj, Vlasenica, Višegrad, Foča...). Pošto Nijemci u zapadnom dijelu slobodne teritorije nisu preuzeli inicijativu, NOVJ je, nakon odustajanja od napada na Livno, izvršila koncentričnu operaciju na Banjaluku i okolna uporišta (Prva banjalučka operacija). Glavni cilj ove akcije bio je privlačenje njemačkih snaga sa istoka, kako bi oslabio pritisak na Treći korpus. Operacija je trajala od 31. decembra 1943. do 3. januara 1944. Unatoč značajnim uspjesima NOVJ u likvidaciji manjih uporišta i prodora do centra Banjaluke, njemačko-ustaške snage su se održale u utvrđenim zgradama u gradu sve do pristizanja pojačanja. Isto im je uspjelo i u Bosanskoj Gradišci, Kotor-Varoši, Vrbanjcima. ]
Njemačka Druga oklopna armija bila je prisiljena na hitnu intervenciju 92. motorizovanim i 901. oklopnim grenadirskim pukom i dijelovima 1. kozačke konjičke divizije (373. legionarska divizija). Bilo je već predviđeno plansko pomijeranje težišta na zapad, tako da je u prvoj dekadi januara 1944. u dolini Vrbasa i Vrbanje, na prilaznim putevima, ostvarena najobimnija koncentracija njemačkih snaga. Slijedila je Operacija Valdrauš, koja je trebala biti kruna njemačkih zimskih operacija. Prema tom planu, južno od Banjaluke trebalo je, snagama ojačanog 5. SS i 15. (brdskog) korpusa, poraziti i razbiti središnje snage NOVJ. Usljed neočekivanog otpora oko Banjaluke, operacija je počela, nakon nekompletnih priprema, ipak 6 dana prije planiranog termina. Nakon obustavljanja Prve banjalučke operacije, snage NOVJ su u zahvatu organizirale zadržavajuću manevarsku odbranu, koristeći težak teren i zabacujući se na bokove i u pozadinu njemačkih nastupajućih kolona. Tu su učestvovali dijelovi Prvog proleterskog i Petog krajiškog korpusa NOVJ). U nekoliko dana Jajce i Mrkonjić Grad su nekoliko puta naizmjenično prelazili pod kontrolu partizana i neprijatelja. Nakon 20. januara postalo je jasno da su ambicije njemačkih snaga da zadaju odlučujući udarac snagama NOVJ bile bezizgledne.
Istovremeno sa vezivanjem, razvlačenjem i iscrpljivanjem glavnine njemačkih snaga u slivu Vrbasa, NOVJ je pripremila još jedan protivudar. Naime, prorjeđivanje glavnih njemačkih snaga ohrabrilo je Treći udarni korpus NOVJ da pripremi ambiciozan udar na istoku. Tokom tzv. Druge tuzlanske operacije (16. – 20. januar) trajao je obuhvatni napad snaga ovog korpusa na Tuzlu. Ipak, uprkos znatnim žrtvama i velikom zalaganju, operacija nije uspjela. Njemačko-ustaške snage su se održale u ovom ključnom gradu istočne Bosne. Cilj Prve banjalučke i Druge tuzlanske operacije NOVJ je da se spriječi otvaranje alternativnih operativnih žarišta i da njemačka Druga oklopna armija sve raspoložive snage koncentrira na jednu oblast. Iako nisu u potpunosti postignuti lokalni uspesi, njemački ofanzivni planovi su znatno otežani. Otežavajuća okolnost je bila to što su snage NOVJ u ovim operacijama pretrpele znatne gubitke, praćene iscrpljivanjem ljudskih i materijalnih resursa.
Završna faza i posljedice
Sukobljene strane su početkom februara bile su suočene sa bezizglednošću svojih maksimalističkih ambicija, pa su obustavile napade širih razmjera. Njemačka Druga oklopna armija izvela je još niz operacija s ograničenim ciljem popravljanja lokalnih pozicija. U nizu operacija u Hrvatskom primorju i zapadnoj Lici, Nijemci su krajem januara konačno zauzeli Karlobag i Senj, posljednje luke na obali koje su bile u rukama NOVJ. Operacijom "Emil" Nijemci su pokušali ovladati strateškim položajima i razbiju snage NOVJ, koji su održavali vezu između Like i sjeverne Dalmacije. Operacija je završena bez većeg uspjeha.
U ovoj dinamičnoj manevarskoj vojnoj operaciji na širokom prostoru, po teškom terenu i vrlo hladnom vremenu, obje strane izložile su svoje trupe maksimalnim naprezanjima i velikim gubicima. Unatoč iscrpljujućim naporima, nijedna nije ostvarila odlučujući uspjeh.
Njemačka Komanda jugoistoka je konsolidirala i učvstila svoje položaje na obali i u dolinama Lima i Vrbasa. Međutim, pokazalo se da ni vrlo krupne formacije nisu dovoljne za pokrivanje i obezbjeđenje ove teritorije, pa su se morali ograničiti na najvažnije centre i saobraćajnice. Zbog decembarskog neuspjeha u nizu operacija na zapadu, Nijemci su zahvatili jezgro slobodne teritorije na potezu Sanski Most – Bosanski Petrovac – Drvar, a većinu novoformiranih garnizona (nakon prestanka ofanzive) ponovo su preuzele snage NOVJ. Uspjeli su ovladati teritorijom oko donjeg toka Lima, dijela toka Vrbasa, Livna i Hrvatskog primorja. Nakon operacije slobodna teritorija NOVJ smanjena je, a otežana je komunikacija među njenim dijelovima, kao i pomorska veza sa Saveznicima.
NOVJ je tokom septembra i oktobra 1943. popunjen masom novih boraca bez borbenog iskustva i formirane su mnoge nove jedinice. Za njih su ove operacije predstavljale težak borbeni ispit; imale su znatne gubitke, a bilo je i dezerterstva. Međutim, ovo borbeno iskustvo znatno je unapreijdilo borbenu spremnost i ukupne potencijale jedinica na svim nivoima. NOVJ je iz Šeste neprijateljske ofanzive izašao brojno nešto umanjen i s djelomično okrnjenom slobodnom teritorijom, ali njegov udarna i moralna snaga nisu oslabile.
Kremasterna fascija
Kremasterna fascija je fascija u skrotumu. Kako se kremaster spušta, tvori niz petlji koje se razlikuju u debljini i dužini kod različitih struktjura. Na gornjem dijelu pupčane vrpce petlje su kratke, ali postaju uzastopno sve duže i duže, a najduže se spuštaju tako nisko kao testis, gdje su neke umetnute u tunica vaginalis. Ove petlje objedinjene su areolskim tkivom i tvore tanki prekrivač preko pupkovine i testisa, kremasterna fascija.
To je nastavak aponeuroze trbušni unutarnji mišić.
Giuseppe Meazza
Giuseppe "Peppino" Meazza ( italijanski izgovor: [dʒuˈzɛppe meˈattsa]) bio je italijanski nogometaš koji je najviše poznat po svojim igrama za Inter Milano tokom 1930-ih godina, kad je postigao 242 gola u 365 utakmica za ovaj klub. Vodio je Italiju do osvajanja dvaju svjetskih prvenstava (1934., 1938, a nagradu za najboljeg strijelca turnira osvojio je 1934. Smatra se jednim od najboljih igrača svoje generacije i jednim od najboljih svih vremena. Rangiran je kao četvrti najbolji igrač svjetskih prvenstava.
Rani život i počeci
Počeo je karijeru kao napadač, ali je pokazao umijeće i mogućnosti i kao igrač u veznom redu, a najveći dio karijere igrao je kao polušpic. Bio je neviđeni lider s odličnim šutem i nepredvidivim driblingom, sjajnim pasom i, unatoč niskom rastu, veoma dobrom igrom glavom.
Nadimak "il Balilla" (dječak) dao mu je 1927. stariji saigrač Leopoldo Conti, koji je smatrao kako Pepp, koji je imao tek 17 godina, nema šta tražiti u prvom timu, te je sarkastično rekao: "Danas uzimamo igrače iz vrtića". Ipak, trener Arpad Wesiz nije bio pod utjecajem Contija i priključio je mladića seniorskom timu. Meazza je postigao 2 gola u svom debiju protiv milanskog Unione Sportiva, što je starom Contiju začepilo usta.
Novine "Gazzetta dello Sport" su njegovu igru dan nakon debija 12. septembra 1927. opisale kao inteligentnu, svježu i brzu.
Meazza je rođen u Porta Vittoriji, u Milanu. Oca je izgubio 1917. u Prvom svjetskom ratu, kada je imao svega 7 godina. Odrastao je uz majku Ersiliju kojoj je pomagao u prodaji voća na pijaci. Ipak, osnovna briga mu je bio nogomet. Majka mu je sakrila cipele kako ne bi gubio vrijeme, ali mladi Peppino je naučio igrati bos. Počeo je igrati sa šest godina na ulicama sa krpenom loptom. U 12. godini konačno je dobio dozvolu majke da gradi karijeru nogometaša i zaigrao za Gloria FC. Tu je dobio svoj prvi pravi par nogometnih cipela. 300px|mini|lijevo|Meazza i Combi
Meazza je bio prvi italijanski nogometaš koji je postao poznat širom svijeta i prvi nogometaš s ličnim sponzorima. Volio je svoj kabriolet, šampanjac i žene, a bio je jedini reprezentativac Italije kome je bilo dozvoljeno pušenje cigareta. Bio je poznat po ponižavanju protivničke odbrane i spavanju u bordelima noć prije utakmice. Sa sjajnim osjećajem za loptu uzrokovao je paniku među robusnim odbrambenim igračima u vrijeme kad su klizeći startovi sa dvije noge s leđa bili dopušteni. Nekad nije ustajao iz kreveta dok njegovi saigrači ne završe trening.
Volio je tango i koristio je kretnje kako bi bio nepredvidljiv. Bio je sjajan dribler i nevjerovatno brz, a, uprkos brzini, nikad mu nijedna dlaka na glavi nije bila na pogrešnom mjestu. Također, iako nije bio pretjerano visok, bio je dobar u zračnoj igri. Meazza je pravio mnogo šansi za saigrače i zabijao golove. Njegovi golovi zvani "suhi list" plašili su golmane. Bio je briljantan razigravač objema nogama i imao je perfektan pregled dešavanja na terenu.
Victorio Pozzo, trener koji je Italiju vodio do obje pobjede na Svjetskom prvenstvu, napisao je za njega: "Bio je rođeni napadač. Vidio je igru, razumijevao situaciju i dodavao loptu pažljivo, te razigravao saigrače. Imati njega u timu bilo je kao da počinješ utakmicu s vodstvom od 1-0."
Gianni Brera rekao je da je on jedini Italijan koji se isticao među senzacionalnim Brazilcima i Argentincima.
Peppino Prisco, koji je postao potpredsjednik Intera 1963, smatrao ga je najvećim svih vremena i rekao: "Meazza je bio sjajan, nepobjediv i ako bi nekad zapao u krizu, prouzrokovanu pretjeranom seksualnom aktivnošću i strašću za igrom, odradio bi nešto na terenu čime bi vas zadivio."
San Siro, najveći stadion u Milanu, koji danas dijele njegov Inter i gradski rival Milan, danas se službeno zove "Giuseppe Meazza".
Klupska karijera
S 13 godina Meazza je želio zaigrati za Milan, ali je odbijen jer je bio premršav. Ipak, u Interu su ga dočekali raširenih ruku. Primijetio ga je Interov skaut dok se igrao krpenom loptom na ulici i brzo je počeo trenirati u omladinskom pogonu kluba. Da bi postao jači i veći, hranili su ga odrescima. U početku je popunjavao rupu u odbrani umjesto da igra u napadu, ali je kasnije prešao u napad. Postigao je dva gola u debiju protiv Unionea Sportive, koji je Inter dobio 6-2.
Meazza i danas drži rekord za najviše postignutih golova u prvoj sezoni u Serie A. On ih je u sezoni 1929/30. postigao 31. Godinu ranije postigao je 38, ali tada Serie A nije postojala. Postigao je 5 golova u 2 utakmice te sezone, protiv Pistoiesea i Verone. U toj sezoni postigao je 6 golova u pobjedi nad Venezijom od 10-2. 27. aprila 1930. Inter je prvi put igrao protiv Rome u Milanu. Meazza je za 3 minute postigao 3 gola, a dodao je kasnije i četvrti za pobjedu od 6-0.
S Meazzom u ekipi Inter (u to vrijeme mijenjao je i ime zbog fašističkog režima) osvojio je 3 scudetta i kup 1939.
Bio je najbolji strijelac Serie A tri puta (1930, 1936. i 1938).
Tokom sezone 1933. napravio je opkladu sa Giampierom Combijem, golmanom Juventusa. Combi je tvrdio da ga niko ne može proći i postići gol. Prihvatio je izazov. Combi je napravio još jednu opkladu. Naime, nekoliko sedmica ranije Meazza je postigao nevjerovatan gol Combiju makazicama na treningu reprezentacije, a Combi je tvrdio da takav gol nikad više neće postići. U idućoj utakmici između njihovih klubova, odigranoj u Milanu na Areni Civici 25. maja 1933, Meazza je postigao dva gola. Prvi je bio identičan onom s treninga, a drugi je postigao nakon što je predriblao čitavu odbranu Juventusa i na kraju prošao pored Combija i samo ugurao loptu u gol. Combi je odmah ustao i rukovao se s Meazzom.
Ponekad ga je njegova ljubav prema šampanjcu i ženama dovodila u nezgodne situacije s upravom kluba. 170px|mini|desno|Meazza u dresu Intera sa 17 godina (1927)
Takvi incidenti postali su učestali. Godine 1937, na dan utakmice protiv Juventusa u Milanu, samo sat pred početak, Meazza nije stigao. Direktori su postali nervozni i poslali fizioterapeuta i još jednog trenera da ga pronađu. Našli su ga u krevetu, u dubokom snu, kako hrče. Nije se umio, odveli su ga u auto, a dok je ležao na zadnjem sjedištu, pričao im je o prošloj noći ispunjenoj ljubavlju i rekao kako se osjećao kao lav. Brzo su ga doveli u svlačionicu, dali mu dres, a on je postigao 2 gola i bio najbolji na terenu. Inter je pobijedio 2-1 i osvojio scudetto ispred Juventusa.
Povreda ga je udaljila s terena u sezoni 1938/39, a nakon što su najbolji dani karijere završili, Meazza je 28. novembra 1940. prešao u Milan. 9. februara 1941, prije derbija s Interom, Meazza je plakao u svlačionici, ali je postigao drugi gol za remi 2-2. Crveno-crni dres nosio je do 1942. Kasnije je igrao za Juventus, Varese i Atalantu, ali bez velikog uspjeha.
U Inter se vratio 1946. kao trener-igrač, te odigrao 17 utakmica postigavši 2 gola.
Reprezentacija
Meazza je igrao za Italiju na svjetskim prvenstvima 1934. i 1938, koja je Italija osvojila. Zajedno s Ferrarijem, Masettijem i Monzegliom, bio je prvi igrač koji je osvojio uzastopne titule prvaka svijeta. Do danas to nikome nije pošlo za rukom.
Popis stanovništva u Srbiji 2011 (Golubac)
Po popisu stanovništva, domaćinstava i stanova 2011. u Srbiji, koji je proveden od 1. do 15. oktobra 2011, u općini Golubac živjelo je ukupno 8331 stanovnika, što predstavlja 0,12% od ukupnog broja stanovnika Srbije, odnosno 4,54% od od ukupnog broja stanovnika Braničevskog okruga. Popis stanovništva provoden je na temelju Zakona o popisu stanovništva, domaćinstava i stanova u 2011. Godini ("Službeni glasnik RS", br. 104/09 i 24/11).
Starosna piramida
Od ukupnog broja stanovnika u općini Golubac bilo je 4.058 (48,71%) muškaraca i 4.273 (51,29%) žena, što predstavlja omjer muškaraca i žena 950:1000. Prosječna starost stanovništva bila je 46,3 godina, muškaraca 44,8 godina, a žena 47,8 godina. Udio osoba starijih od 18 godina je 84,1% (7.003), kod muškaraca 83,7% (3.398), a kod žena 84,4% (3.605).
Italijanski superkup 1988.
Italijanski superkup 1988. bio je prvo izdanje nogometnog superkupa Italije. Utakmica je odigrana 14. juna 1989. na stadionu San Siro u Milanu, a igrali su pobjednik Serie A AC Milan i pobjednik Italijanskog kupa Sampdoria. Prvobitno se utakmica superkupa trebala odigrati u augustu 1988, ali je odgođena zbog Olimpijskih igara. Italijanski superkup za 1988. godinu osvojio je AC Milan.
OLFM1
Olfaktomedin 1, znan i kao noelin 1 ili pankortin, je protein koji je kod ljudi kodiran genom OLFM1. The name noelin stands for "neuronal olfactomedin-related endoplasmic reticulum-localized 1".
Aminokiselinska sekvenca
Dužina polipeptidnog lanca je 485 aminokiselina, а molekulska težina 55.343 Da.
Funkcija
Ovaj genski proizvod ima veliku sličnost sekvence sa proteinom pacovskih neuronskih olfaktomedina povezanih sa proteinom u endoplazamatskom retikulumu (ER). Iako tačna funkcija kodiranog proteina nije poznata, njegova obilna ekspresija u mozgu sugerira da može imati bitnu ulogu u živčanom tkivu. Za ovaj gen pronađeno je nekoliko alternativno prerađenih transkripata koji kodiraju različite izoforme.
Kancer
Otkriveno je da gen OLFM1 progresivno aktivan u papiloma virus-pozitivanim neoplazmatskim keratinocitima izvedenim iz cerviksa materice preneoplazijske lezije na različitim nivoima malignosti. Zato je ovaj gen vjerovatno povezan s tumorigenezom i može biti potencijalni prognostički marker za napredovanje raka cerviksa maternice preneoplazijske lezije.
Prodavnica snova
Prodavnica snova jest američka romantična komedija iz 2000. režisera Stephena Frearsa. U filmu glume John Cusack, Iben Hjejle, Jack Black, Todd Louiso i Lisa Bonet. Film se zasniva na britanskom romanu Nicka Hornbya High Fidelity iz 1995, ali je radnja filma premještena iz Londona u Chicago, a ime glavnog lika je promijenjeno.
Radnja
Laura se sastaje s Robom u baru gdje joj objašnjava da su druge djevojke samo fantazije, dok je Laura stvarnost, nikada se ne umara od nje. Zatim predlaže brak s njom. Rob napravi kompilaciju za Lauru, osjećajući da je napokon naučio kako je usrećiti.
Hudi Bitek
Hudi Bitek je naseljeno mjesto u sastavu grada Zagreba, Republika Hrvatska.
Historija
Do teritorijalne reorganizacije u Hrvatskoj nalazio se u sastavu užeg područja grada Zagreba.
Stanovništvo
Na popisu stanovništva 2021. godine, Hudi Bitek je imao 464 stanovnika.
Napomena: ''U 1991. povećano pripajanjem dijela područja naselja Zadvorsko, u kojem je sadržan dio podataka od 1857. do 1971.''
Popis 1991.
Na popisu stanovništva 1991. godine, naseljeno mjesto Hudi Bitek je imalo 288 stanovnika, sljedećeg nacionalnog sastava:
164. brdska brigada
164. brdska brigada vojna je jedinica koja je tokom rata u Bosni i Hercegovini djelovala u sastavu Prvog, Trećeg i Šestog korpusa Armije Republike Bosne i Hercegovine.
Jedinice Općinskog štaba odbrane Breza djelovale su u okviru OG Visoko i u sastavu ove OG ulazile su u sastav 1, 3. i 6. korpusa. 9. novembra 1992. od jedinica OpŠO formirana je 304. brdska brigada. Početkom 1994. vraćena je u sastav 1. korpusa, odnosno OG-3 Vareš. Ulaskom u 16. diviziju preimenovana je u 134. brdsku brigadu. Tokom reorganizacije jedinica 16. divizije, 16. novembra 1995. preimenovana je u 164. brdsku brigadu.
Zlatnim ljiljanom, najvišim ratnim priznanjem, odlikovano je 15 pripadnika brigade i tri pripadnika Odreda "Sretno".
Fiksacijski indeks
Fiksacijski indeks (FST) jest mjera populacijske diferencijacije zbog njene genetičke strukture. Obično se procjenjuje na osnovu podataka o genetičkom polimorfizmu, kao što su jednonukleotidni polimorfizam (SNP) ili mikrosateliti. Kao poseban oblik Wrightove F-statistike, to je jedna od najčešće korištenih statistika u populacijskoj genetici.
Definicija
Dvije uobičajene definicije za FST na datom lokusu zasnivaju se na varijansi alelnih frekvencija između populacija i vjerovatnoći njihovog identiteta preko predaka. Ako je \bar{p} je frekvencija alela u ukupnoj populaciji, \sigma^2_S je varijansa frekvencije alela među različitim subpopulacijama, mjerena njihovom veličinom, a \sigma^2_T je varijansa alelnog stanja u ukupnoj populaciji, FST je definiran kao:
Ova definicija, po Wrightovom FST mjeri iznos genetičke varijanse kojim se može objasniti struktura populacije. Također se može smatrati i dijelom ukupne različitosti koja nije posljedica prosječne različitosti unutar subpopulacija, Tu se različitost mjeri vjerojatnošću da su dva nasumično odabrana alela različita. Može se također uzeti da je
Alternativno, gdje f_0 je vjerovatnoća identiteta pretka dvije individue data tako da su one u istoj subpopulaciji, a \bar{f} je vjerovatnoća da su  dvije individue iz ukupne populacije identične po porijeklu. Upotreba ove definicije, FST može se interpretirati koliko su bliske dvije individue  iste subpopulacijebliskear,  u poređenju sa ukupnom populacijom. Ako je stopa mutacija  niska, ova interpretacija može naći eksplicitnije veze vjerovatnoće identiteta porijekla  koalescentnog vremenskog puta: ako T0 i T označavaju prosječno vrijeme koalescencije individua iz iste subpopulacije i ukpne populacije. Tada je
Ova formulacija se odnosi na prosjek koji se očekuje procjenom genetičkih podataka, a vodi ka razvoju različitih obrazaca procjene FST.
Procjene
U praksi, ni jedak kvantitet upotrebljen za definicije može se lako proračunati. Posljedica je da različiti estimatori predlažu i različite procjene. Primjer je procjena koja je primjenljiva  na podatke o DNK sekvencama:
gdje  and  predstavlja prosjek broja  razlika u uparivanju dvije individue iz različitih  subpopulacija   ili iz iste  subpopulacije. Prosjek parnih razlika među populacijama može se izračunati kao suma međuparnih razlika podijeljenih brojem parova. Međutim, ova procjena FST je pristrasna kada je veličina uzorka mala ili varira među proučavanim populacijama. Stoga se za izračunavanje FST u praksi primijenjuju složenije metode. Dvije od najrasprostranjenijih procedura su pokazatelji prema Weiru i Cockerhamu (1984. -), prilagođena za analizu molekulske genetičke raznolikosti.
Interpretacija
Ovo poređenje genetičke varijabilnosti unutar i između populacija se često koristi u primijenjenoj populacijskoj genetici. Vrijednosti se kreću od 0 do 1, pri čemu nulta vrijednost podrazumijeva potpunu panmiksiju, što znači da se jedinke dvije posmatrane populacije slobodno pare. Vrijednost 1 podrazumijeva da se sve genetičke varijacije objašnjavaju strukturom populacije, a da dvije poređene populacije se međusobno genetički ne raznolikuju. Za idealizirane modele poput Wrightovog, tj. model otoka otoka, FST može se koristiti za procjenu stope migracija. Prema tom modelu, ta stopa je:
Interpretacija FST  može biti teško kada su analizirani podaci visoko polimorfni. U ovom slučaju, vjerojatnost identiteta porijekla je vrlo niska i FST može imati proizvoljno nisku gornju granicu, što bi moglo dovesti do pogrešnog tumačenja podataka. Također, strogo govoreći FST nije genetička udaljenost, jer ne zadovoljava „trokut nejednakosti“. Kao posljedica toga, i dalje se razvijaju novi obrasci za mjerenje genetičke diferencijacije.
FST u ljudskim populacijama
Mešunarodni HapMap projekat International HapMap Project, za grananje populacijskog stabla po FST procjenjuje primjenom SNP podataka. Preko autosoma, FST je procijenjen na 0,12. Značaj ove FST vrijednosti  kod ljudi je još sporan. Kao što FST nula znači da nema divergencije između populacija, FSTje jedan od indikakora stanja kompletne izolacije populacija.
Antropolozi često citiraju rad Richarda Lewontina iz 1972. koji je došao do sličnih vrijednosti i tumače ovaj iznos kao male biološke razlike između ljudskih rasa. S druge strane, Harpending je tvrdio da ova vrijednost FST = 0,12, na svjetskoj razini, podrazumijeva da je
IC 4976
IC 4976 (također poznat kao ESO 143-17 i PGC 64374) je spiralna galaksija koja je udaljena oko 514 miliona sg od Zemlje i nalazi se u sazviježđu Paun. Najveći prečnik je 0,90 (135 hiljada sg) a najmanji 0,4 uglovnih minuta (60 hiljada sg). Prvo otkriće je napravio DeLisle Stewart 15. augusta 1901. godine.
Nogometni savez Burkine Faso
Nogometni savez Burkine Faso (francuski: Fédération Burkinabé de Football) je krovna nogometna organizacija u Burkini Faso. Osnovan je 1960. godine. Član FIFA-e je od 1964. godine, a iste godine postaje član CAF-a. Sjedište saveza je u glavnom gradu Ouagadougou. Pod kontrolom nogometnog saveza Burkine Faso nalaze se sve nogometne selekcije te zemlje.
Bajinci (Srbac)
Bajinci su naseljeno mjesto u općini Srbac, Bosna i Hercegovina.
Popis stanovništva na Kosovu 2011 (Dečani)
'''Popis stanovništva na Kosovu 2011. godine''' proveden je od 1. do 15 aprila 2011. na osnovu Zakona o popisu stanovništva (Zakon broj 03/L-237). Po popisu stanovništva na površini od 180 km2, 2011. godine u općini Dečani živjelo je 40.019 stanovnika, što predstavlja 2,30%, od ukupnog broja stanovnika Kosova. Od toga je 20.125 osoba muškog i 19.894 osoba ženskog spola. (Odnos m/ž je 1000:989). Gustoća naseljenosti u Dečanima je 222 stanovnika/km2.
Rezultati popisa na Kosovu su nepotpuni zbog bojkota popisa u općinama sa većinskim srpskim stanovništvom (Leposavić, Zubin Potok, Zvečan i u sjevernom dijelu Mitrovice). Po izvorima nekih srbijanskih medija, izbore je bojkotovalo srpsko stanovništvo i u drugim općinama Kosova.
Starosna piramida
Od ukupnog broja stanovnika u općini Dečani je 20.125 osoba muškog i 19.894 osoba ženskog spola. Kod osoba muškog spola udio mlađih od 18 godina je 33,26%, sa 6.694, dok je kod osoba ženskog spola 31,14%, sa ukupno 6.195 popisanih.
Brnjavac
Historija
Do teritorijalne reorganizacije u Hrvatskoj nalazio se u sastavu stare općine Vrginmost.
Stanovništvo
Na popisu stanovništva 2011. godine, Brnjavac je imao 93 stanovnika.
Popis 1991.
Na popisu stanovništva 1991. godine, naseljeno mjesto Brnjavac je imalo 216 stanovnika, sljedećeg nacionalnog sastava:
Molučko more
thumb|Položaj Molučkog mora Molučko more (indon.: Laut Maluku) je indonezijsko more koje se nalazi u zapadnom dijelu Tihog okeana. Ova regija je bogata koralima i mnogim mjestima za ronjenje. Molučko more je područje aktivne trgovine začinima sa ostrvima poznatim kao začinska ostrva.
Položaj
Molučko more nalazi se u severoistočnom dijelu Indonezije i graniči sa Bandskim morem na jugu i Celebeskim morem na sjeveru. Ostrva koja graniče sa ovim morem uključuju Halmahera ostrvo na sjeveroistoku, Buru i Ceram u centru i Sulawese na zapadu. Talaudska ostrva na sjeveru čine opću granicu mora na sjeveru iako se Molučka pomorska ploča, tektonska ploča nazvana po ovom moru, prostire dalje na sjeveru.
Zemljotresi
More se nalazi u vrlo seizmički aktivnom području zbog Molučke pomorske ploče. Neki od jačih zemljotresa koji su se dogodili u Molučkom moru su:
Tsugaru (moreuz)
mini|Položaj Tsugaru moreuza i istoimenog poluostrva Tsugaru (japanski: 津軽海峡 Tsugaru Kaikyō) jest moreuz između ostrva Honshū i Hokkaido. Nalazi se u sjevernom Japanu i povezuje Japansko more sa Tihim okeanom. Naziv je dobio po zapadnom dijelu prefekture Aomori. Ispod moreuza, na njegovom najužem dijelu (19,5 km), je izgrađen tunel Seikan koji povezuje Tappi Misaki na poluostrvu Tsugaru (Honshū) sa Shirakami Misakijem na poluostrvu Matsumae ostrva Hokkaido.
Pojas japanskih teritorijalnih voda u području moreuza je sužen sa uobičajenih 12 na na 3 nautičke milje (5,6 km) kako bi, nuklearno naoružane podmornice i ratni brodovi mornarice SAD-a, mogli prolaziti kroz moreuz bez da narušavaju japansku zabranu nuklearnog naoružanja na svojoj teritoriji.
Istočni i zapadni ulaz u Tsugaru, oba široka 20-ak km, imaju maksimalnu dubinu 200, odnosno 140 m.
U prošlosti je najčešći način za prijevoz putnika i tereta kroz moreuz bio trajekt, a putovanje kroz tjesnac trajalo je blizu 4 sata. 26. septembra 1954. dogodila se nesreća u moreuzu kada je potonuo trajekt Toya Maru, pri čemu su izgubljena 1.172 ljudska života.
Thomas Blakiston, engleski istraživač i prirodnjak, primijetio je da je fauna u sjevernom dijelu moreuza, uz ostrvo Hokkaido, slična životinjskim sjevernoazijskim vrstama, dok su životinje iz njegovog južnog dijela, uz ostrvo Honshū, srodne životinjskim vrstama iz južne Azije. Upravo na osnovu ovog otkrića, Tsugaru se smatra glavnom zoogeografskom granicom, a poznatom i kao Blakistonova linija, u čast engleskog istraživača.
Zaboršt (Kostanjevica na Krki)
Zaboršt je naseljeno mjesto u sastavu općine Kostanjevica na Krki, regija Posavska, Slovenija.
Stanovništvo
Na popisu stanovništva 2011. godine, Zaboršt je imao 15 stanovnika.
PHF2
Protein PHD-prsta 2 je protein koji je kod ljudi kodiran genom PHF2.
Aminokiselinska sekvenca
Dužina polipeptidnog lanca je 1.096 aminokiselina, а molekulska težina Da. 120 775
Funkcija
Ovaj gen kodira protein koji sadrži prst poput cinkovog prsta PHD (biljni homeodomen), za razliku od drugih klasa motiva cinkovog prsta, te hidrofobni i visoko konzervirani domen. PHD prst prikazuje tipski aranžman Cys4–His–Cys3. Smatra se da geni PHD-prstiju pripadaju raznolikoj skupini transkripcijskih regulatora koji mogu uticati na ekspresiju gena eukariota, utičući na strukturu hromatina.
Idiopatska bolest
Idiopatska bolest je svaka bolest nepoznatog uzroka ili mehanizma očiglednog spontanog porijekla. Od grčkog ἴδιος – idios = svoj + πάθος – patos = patnja, idiopatija znači otprilike bolest svoje vrste. Za neka medicinska stanja, jedan ili više uzroka je donekle razumljivo, ali kod određenog procenta ljudi sa ovim stanjem uzrok možda neće biti lahko očigledan ili okarakteriran. U ovim slučajevima se kaže da je porijeklo stanja idiopatsko. Kod nekih drugih medicinskih stanja, osnovni uzrok velikog procenta svih slučajeva nije utvrđen—naprimjer, fokusna segmentna glomeruloskleroza ili ankilozantni spondilitis; većina ovih slučajeva smatra se idiopatskim.
Medicinski napredak i ovaj termin
Napredak u medicinskoj nauci poboljšava razumevanje uzroka bolesti i klasifikaciju bolesti; stoga, u pogledu bilo kojeg određenog stanja ili bolesti, kako se otkriva više osnovnih uzroka i kako se otkrivaju događaji koji su izgledali spontano, postotak slučajeva označenih kao idiopatski opada.
Upotreba sinonima
Riječ esencijalna ponekad je sinonim idiopatska (kao u esencijalna hipertenzija, esencijalna trombocitemija i esencijalni tremor) i isto važi i za primarni (kao u primarni bilijarni kolangitis, ili primarna amenoreja), s tim da se potonji termin koristi u takvim slučajevima za kontrast sa sekundarno u značenju sekundarno u odnosu na [tj. uzrokovano] nekim drugim stanjem. Drugi, manje uobičajeni sinonim je agnogeni (agno- = nepoznato + -geno = uzrok + -no).
Riječ kriptogena (kripto- = skrivena + -gen = uzrok + -no) ima smisao koji je sinonim za idiopatski i osećaj koji je u suprotnosti sa njim. Neke klasifikacije bolesti preferiraju upotrebu sinonimnog izraza kriptogena bolest kao kod kriptogenog moždanog udara, i neki oblici epilepsije. Upotreba kriptogeno je također ponekad rezervirana za slučajeve u kojima se pretpostavlja da je uzrok jednostavan i da će biti pronađen u budućnosti.
Neka urođena stanja su idiopatska, a ponekad se riječ urođeno koristi kao sinonim za idiopatsko; ali pažljiva upotreba radije rezerviše reč „urođeno“ za stanja na koja se odnosi doslovno značenje riječi (to jest, ona čija patofiziologija postoji od neonatusnog perioda).
Sindrom bez imena
Termin sindrom bez imena (SWAN)' koristi se "kada se vjeruje da dijete ili mlada odrasla osoba ima genetičko stanje, a testiranje nije uspjelo identificirati njegov genetički uzrok". Vjeruje se da "oko polovina (50%) djece sa smetnjama u učenju i približno 60% djece sa urođenim smetnjama (smetnje koje su očigledne od rođenja) nemaju konačnu dijagnozu koja bi objasnila uzrok njihovih poteškoća".
John Kerry
John Forbes Kerry američki je političar koji trenutno služi kao specijalni predsjednički izaslanik Sjedinjenih Američkih Država za klimu. Prethodno je obnašao dužnost državnog sekretara SAD-a od 2013. do 2017. godine.
Kerry je također vršio dužnost senatora iz savezne države Massachusetts od 1985. do 2013. i bio predsjednik senatske Komisije za međunarodne odnose. Bio je kandidat Demokratske stranke na predsjedničkim izborima 2004., izgubivši od republikanskog kandidata, Georgea W. Busha.
Rani život
Kerry je odrastao kao vojno derište u Massachusettsu i Washingtonu, prije nego što je pohađao internat u Massachusettsu i New Hampshireu. 1966. godine, nakon što je diplomirao na univerzitetu Yale, Kerry se prijavio u Pomorski rezervat Sjedinjenih Američkih Država, konačno dostigavši ​​čin poručnika. Od 1968. do 1969. godine, tokom Vijetnamskog rata, služio je skraćenu četvoromjesečnu turneju u Južnom Vijetnamu. Dok je služio kao zapovjednik lađe Swift, Kerry je zadobio tri rane u borbi s Viet Congom, za što je zaradio tri medalje Purple Heart. Kerry je nagrađena srebrnom i bronzanom medaljom za hrabro ponašanje u odvojenim vojnim angažmanima. Nakon odsluženja aktivne vojne službe, Kerry se vratio u SAD i postao otvoreni protivnik Vijetnamskog rata. Stekao je nacionalno priznanje kao antiratni aktivist, služeći kao glasnogovornik vijetnamske organizacije Veterani protiv rata. Kerry je svjedočio na Fulbrightovoj raspravi pred senatskim Odborom za vanjske odnose, gdje je politiku vlade SAD-a u Vijetnamu opisao kao uzrok ratnih zločina.
Rana politička karijera i senat
1972. Kerry je ušao u izbornu politiku kao demokratski kandidat za Zastupnički dom Sjedinjenih Američkih Država u 5. kongresnom okrugu Massachusettsa. Kerry je pobijedio u demokratskoj nominaciji, ali ga je na općim izborima porazio njegov republikanski protivnik. Nakon toga radio je kao voditelj radio emisije u Lowellu i kao izvršni direktor zagovaračke organizacije dok je pohađao Pravni fakultet u Boston Collegeu. Nakon što je 1976. godine dobio doktora pravne prakse, Kerry je služio od 1977. do 1979. godine kao prvi pomoćnik okružnog tužioca u okrugu Middlesex, gdje je sudio u krivičnim predmetima i vodio okružno tužilaštvo. Nakon razdoblja u privatnoj pravnoj praksi, Kerry je 1982. izabran za zamjenika guvernera Massachusettsa. 1984. Kerry je izabran u Senat Sjedinjenih Američkih Država. Kao član senatskog odbora za vanjske odnose, vodio je niz ročišta koja su istraživala trgovinu narkoticima u Latinskoj Americi, a koja su otkrivala aspekte afere Iran-Contra. Ponovo je izabran za senatora 1990., 1996., 2002. i 2008. godine.
Predsjednički izbori 2004
Kerry je 2004. godine pobijedio u predsjedničkoj nominaciji Demokratske stranke, zajedno s kandidatom za potpredsjednika i senatorom Sjeverne Karoline Johnom Edwardsom. Kerry je vodio kampanju kao kritičar republikanskog predsjednika Georgea W. Busha za rat u Iraku i zagovarao liberalnu unutrašnju politiku. Kerry je izgubio Kolegij izbornika i glasanje uskim razmakom, osvojivši 251 izbornika naspram Bushovih 286 i 48,3% glasova naspram Bushovih 50,7%. Kerry je ostao u Senatu i predsjedavao je Odborom za vanjske odnose od 2009. do 2013.
Državni sekretar SAD
U januaru 2013., predsjednik Barack Obama nominirao je Kerrya za nasljednika odlazeće državne sekretarke Hillary Clinton, a njegove kolege iz Senata potvrdile su ga glasanjem 94–3. Kao državni sekretar, Kerry je pokrenuo izraelsko-palestinske mirovne pregovore 2013–2014, a i pregovarao je o značajnim sporazumima koji su ograničavali iranski nuklearni program, uključujući Zajednički plan akcije za 2013. i Zajednički sveobuhvatni plan akcije za 2015. godinu. Kerry je 2015. godine u ime SAD-a potpisao Pariški sporazum o klimatskim promjenama. Kerry je bio državni sekretar do kraja Obamine administracije u januaru 2017. godine, kada je napustio vladinu službu.
Specijalni predsjednički izaslanik za klimu
mini|desno|Kerry u posjeti [[Bangladešu kao specijalni izaslanik za klimu, april 2021.]]
23. novembra 2020. godine, tranzicijski tim izabranog predsjednika Joea Bidena najavio je da će Kerry zauzeti puno radno mjesto u administraciji, služeći kao specijalni izaslanik za klimu. Kerry je stupio na dužnost 20. januara 2021, nakon Bidenove inauguracije.
Procurjela audiokaseta
25. aprila 2021. The New York Times objavio je sadržaj sa procurjele audiokasete trosatnog snimljenog razgovora ekonomiste Saeeda Leylaza i iranskog ministra vanjskih poslova Mohammada Javada Zarifa. Snimljeni razgovor povezan je s projektom usmene historije, "U islamskoj Republici vlada vojno polje", koji dokumentira rad trenutne iranske administracije. Traku je nabavio londonski informativni kanal Iran International.
U traci, koju Times naziva "izvanrednim" trenucima, Zarif otkriva da mu je tada državni sekretar Kerry rekao da je Izrael napao iranske aktive u Siriji "najmanje 200 puta". Iako traka nije ovjerena, glasnogovornik iranskog ministarstva vanjskih poslova nije porekao njenu valjanost.
Devetnaest republikanskih senatora potpisalo je pismo tražeći od predsjednika Bidena da istraži zahtjev Zarifa. 27. aprila 2021. godine republikanci su pozvali Kerrya da podnese ostavku iz Vijeća za nacionalnu sigurnost Bidenove administracije. Kerry je u tvitu demantirao Zarifov račun, napisavši: "Mogu vam reći da su ova priča i ovi navodi nedvosmisleno lažni. To se nikada nije dogodilo - ni kada sam bio državni sekretar ni od tada."
Hakuba (skakaonica)
Olimpijske skakaonice Hakuba nalaze se u istoimenom mjestu u japanskoj prefekturi Nagano. Na njima su održana takmičenja u skijaškim skokovima te skakački dio nordijske kombinacije na ZOI 1998. u Naganu. Kompleks je otvoren 1992, a prima 45.000 gledalaca.
Škalce
mini|280px|Škalce, vila "Ogorevc" Škalce su naseljeno mjesto u sastavu općine Slovenske Konjice, regija Savinjska, Slovenija.
Historija
Do teritorijalne reorganizacije u Sloveniji nalazile su se u sastavu stare općine Slovenske Konjice.
Stanovništvo
Na popisu stanovništva 2011. godine, Škalce su imale 414 stanovnika.
Napomena: ''U 2014. izvršena je manja razmjena teritorija između naselja Bezina i Škalce.''
Selnica
Hrvatska:
Slovenija:
Babaroga
Babaroga je četvrti studijski album srbijanske folk pjevačice Svetlane Cece Ražnatović koji je objavljen mjeseca juna 1991. godine na kaseti i ploči za diskografsku kuću PGP RTB. Album je prodat u tiražu od 200.000 primjeraka.
"Babaroga" sadrži sljedeće pjesme :
IC 3365
IC 3365 (također poznat kao MCG 3-32-41, PGC 40811 i UGC 7563) je nepravilna galaksija koja je udaljena oko 108 miliona sg od Zemlje i nalazi se u sazviježđu Berenikina kosa. Najveći prečnik je 1,70 (53 hiljade sg) a najmanji 0,7 uglovnih minuta (22 hiljade sg). Prvo otkriće je napravio Royal Harwood Frost 7. maja 1904. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Čeluga
mini|280px|Čeluga, [[maslina – simbol barskog kraja]] Čeluga (ćir. Челуга) je naseljeno mjesto u sastavu općine Bar, Crna Gora.
Historija
Do teritorijalne reorganizacije u Crnoj Gori nalazila se u sastavu stare općine Bar.
Popis 2011.
Napomena: Oznaka Z predstavlja zaštićen podatak.
Džamija Al-Azhar
Džamija Al-Azhar jest džamija koja se nalazi u Islamskom Kairu, centralnom dijelu egipatskog glavnog i najvećeg grada Kaira. Izgradnju džamije je 970. godine naručio Al-Mu'izz, četvrti halifa iz reda Fatimidskog halifata, za novoosnovani glavni grad Kairo.
Džamija Al-Azhar je ujedno i prva izgrađena džamija u Kairu, gradu koji se danas naziva i "Grad hiljadu munara". Nakon otvorenja džamije 972. godine, uz zapošljavanje 35 učenika 989. godine od strane džamijskih vlasti, džamija se polahko razvila u ono što danas predstavlja, drugi najstariji univerzitet u kontinuitetu na svijetu nakon Univerzitet Al-Karaouine osnovanog od strane Emevija u marokanskom gradu Fesu.
Univerzitet Al-Azhar se već dugo smatra najvažnijom institucijom u islamskom svijetu za proučavanje sunitske teologije i šerijata ili islamskog prava. Univerzitet, u početku kao medresa i samim time kao integralni dio džamije, je nacionalizovan i zvanično imenovan nezavisnim univerzitetom 1961. godine, nakon egipatske revolucije iz 1952. godine. Tokom svoje milenijumske historije, džamija je tokom različitih perioda zanemarivana ali je zadržala visoki ugled u egipatskom društvu i kulturi.
Danas, džamija Al-Azhar ostaje uticajna institucija u egipatskom društvu koja je pri tome i veoma cijenjena u sunitskom svijetu i predstavlja simbol islamskog Egipta.
Arhitektura
lijevo|mini|250px|Unutrašnje dvorište džamije je popločano [[mramorom tokom fatimidskog perioda. U prednjem planu pojavljuju se dva minareta iz memlučkog perioda. S lijeva na desno su dvostruki minaret Qansah al-Ghuri i minaret Qaytbay. Iza kupole se vidi i vrh minareta Aqbaghawiyya]] Arhitektura džamije Al-Azhar je blisko povezana sa historijom Kaira. Materijali iz različitih perioda egipatske historije, od drevnih Egipćana, preko grčke i rimske vladavine, do koptske hrišćanske ere, korišteni su kod gradnje džamije. Kasniji dodaci iz perioda različitih vladara Egipta također ukazuju na uticaje ne samo unutar već i izvan Egipta. Pojedini dijelovi džamije ukazuju na neke od tih uticaja dok su pojedini dijelovi džamije djelo jedinstvene inspiracije, kao što su kupole iz osmanlijskog perioda i minareti izgrađeni za vrijeme Memluka. Od prvobitno izgrađene molitvene sale sa pet prolaza i skromnog centralnog dvorišta, džamija je proširivana nekoliko puta uz izgradnju dodatnih objekata koji u potpunosti okružuju prvobitnu građevinu. Mnogi vladari Egipta su oblikovali strukturu i arhitekturu džamije, od minareta koje su izgradili Memluci i kapije izgrađene tokom perioda osmanlijske vladavine do novijih renoviranja, kao što je postavljanje novog mihraba.
Ništa od prvobitnih minareta ili kupola nije sačuvano u prvobitnom obliku dok su neki od postojećih minareta nanovo izgrađivani nekoliko puta.
Zabukovje pri Raki
Zabukovje pri Raki je naseljeno mjesto u sastavu općine Krško, regija Posavska, Slovenija.
Historija
Do teritorijalne reorganizacije u Sloveniji nalazilo se u sastavu stare općine Krško.
Stanovništvo
Na popisu stanovništva 2011. godine, Zabukovje pri Raki je imalo 58 stanovnika.
Napomena: ''Do 1953. iskazivano pod imenom Zabukovje.''
Bardača (Srbac)
Bardača je naseljeno mjesto u općini Srbac, Bosna i Hercegovina.
Peter Prevc
Peter Prevc slovenski je skijaš-skakač, koji je nakratko bio i svjetski rekorder. Ima dva mlađa brata, koja su također skijaši-skakači: Ceneta i Domena.
IC 4977
IC 4977 (također poznat kao ESO 596-?2) je nepostojeći astronomski objekat naveden u Novom općem katalogu koji je opisan da se nalazi u sazviježđu Jarac. Ovaj objekat je zapisao Guillaume Bigourdan 21. juna 1898. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Peter Prevc
Karijera
Dana 14. februara 2015. postavio je novi svjetski rekord skočivši 250 m u drugoj seriji takmičenja Svjetskog kupa na letaonici Vikersundbakken u Vikersundu. Međutim, već sljedećeg dana Norvežanin Anders Fannemel popravio je taj rekord za još 1,5 m.
Dana 22. marta 2015. drugu sezonu uzastopno osvojio je mali "Kristalni globus" u letovima, ali je u ukupnom poretku Svjetskog kupa opet završio drugi iako je imao isti broj bodova kao Severin Freund, ali manje pobjeda od njega.
2015/16 – zlatna sezona
U sljedećoj sezoni ostvario je još jedan veliki uspjeh: osvojio je Turneju 4 skakaonice, i to uvjerljivo, pobijedivši na tri od četiri skakaonice (na prvoj skakaonici u Oberstdorfu bio je treći). Tako je postao drugi Slovenac kome je to uspjelo (prvi je to uradio Primož Peterka 1996/97). Pritom je poboljšao rekord Turneje po ukupnom zbiru bodova.
Samo deset dana nakon završetka Turneje osvojio je i zlatnu medalju na Svjetskom prvenstvu u letovima održanom na letaonici Kulm u austrijskom Tauplitzu/Bad Mitterndorfu, čime je potvrdio svoju dominaciju u tekućoj sezoni, koju je okrunio osiguravši i matematički titulu pobjednika Svjetskog kupa 28. februara u Almatiju, šest takmičenja prije kraja sezone. Time je postao drugi Slovenac u historiji s tom titulom, nakon Peterke, koji ju je osvojio dvaput uzastopno (1997. i 1998). Ušao je u historiju i po tome što je prvi skakač koji je u istoj sezoni osvojio Turneju 4 skakaonice, Svjetsko prvenstvo u letovima i Svjetski kup. Na domaćem terenu u Planici 17. marta 2016. ostvario je 14. pobjedu u sezoni i srušio Schlierenzauerov rekord iz sezone 2008/09. od 13 pobjeda i 2083 boda. Dan kasnije osvojio je drugo mjesto, što mu je bio 21. plasman na pobjedničko postolje u sezoni. Time je popravio još jedan Schlierenzauerov rekord od 20 postolja iz spomenute sezone. Prevcu je to drugo mjesto bilo dovoljno da i treću godinu uzastopno osvoji mali "Kristalni globus" za najboljeg letača, po čemu je također prvi u historiji. U posljednjem takmičenju sezone, 20. marta, ostvario je i 15. pobjedu u sezoni i tako zaključio jednu od najboljih sezona nekog skijaša-skakača u historiji ovog sporta završivši na pobjedničkom postolju u 22 od 29 takmičenja.
Zanimljivost
Prevc je prvi skakač u historiji koji je u toku jedne kalendarske godine u svim takmičenjima Svjetskog kupa preskočio više od 8.000 m u zbiru i jedini je četverostruki uzastopni dobitnik nagrade "Skok godine", koja se dodjeljuje skakaču s najviše preskočenih metara u jednoj kalendarskoj godini.
Pojedinačno
– podijelili pobjedu
165. brdska brigada
165. brdska brigada vojna je jedinica koja je tokom rata u Bosni i Hercegovini djelovala u sastavu Prvog, Trećeg i Šestog korpusa Armije Republike Bosne i Hercegovine.
Prije zvaničnog formiranja 4. brdske brigade na području Visokog postojala je 2. srednjobosanska brigada TO. 4. brdska brigada formirana je 15. septembra 1992. i pretpočinjena je Taktičkoj grupi Visoko. 9. novembra preimenovana je u 302. motorizovanu brigadu. Ulazila je u sastav 1, 3. i 6. korpusa.
U sastavu OG Istok 6. korpusa, od 304. brigade 19. oktobra 1993. nastale su 315. i 316. brdska brigada. Obje brigade vraćene su u sastav 1. korpusa, odnosno OG-2 Visoko, početkom 1994. Ulaskom u 16. diviziju preimenovane su u 135. i 136. brdsku brigadu. Tokom reorganizacije jedinica 16. divizije, 16. novembra 1995. 135. i 136. brigada ušle su u sastav 165. brdske brigada.
Zlatnim ljiljanom, najvišim ratnim priznanjem, odlikovano je šest pripadnika 302. motorizovane brigade, dva pripadnika 315. brdske brigade, jedan pripadnik 316. brdske brigade, dva pripadnika 135. brdske brigade, dva pripadnika 165. brdske brigade i šest pripadnika OpŠO Visoko.
Predsjednički izbori u Ukrajini 1991.
Predsjednički izbori u Ukrajini održani 1. decembra 1991, bili su prvi direktni predsjednički izbori u ovoj državi. Leonid Kravčuk, koji je dotad bio predsjednik Verhovne Rade i de facto predsjednik, pobijedio je kao nezavisni kandidat sa 61,6% glasova.
SOX2
SRY-kutija 2 (spolno determinirajuća regija 2 Y) znana i kao SOX2, je transkripcijski faktor neophodan za održavanje samoobnavljanja ili pluripotencije, nediferenciranih embrionskih matičnih ćelija. To je protein koji je kod ljudi kodiran genom SOX2 sa hromosoma 3. Sox2 ima ključnu ulogu u održavanju embrionskih i nerv nih matičnih ćelija.
Sox2 uveliko obećava u istraživanju koje uključuje indukovanu pluripotenciju, novo i vrlo obećavajuće polje regenerativne medicine.
Aminokiselinska sekvenca
Dužina polipeptidnog lanca je 317 aminokiselina, а molekulska težina  34.310 Da.
Pluripotencija matičnih ćelija
LIF (leukemija-inhibitorni faktor) signalizacija, koja održava pluripotenciju u mišjim embrionskim matičnim ćelijama, aktivira Sox2 nizvodno od JAK-STAT signalnog puta i naknadnu aktivaciju Klf4 (člana porodica Kruppelovih faktora). Oct-4, Sox2 i Nanog pozitivno regulišu transkripciju svih proteina pluripotentnih kola u LIF putu.